Na podlagi tretjega odstavka 149. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZmetD, 66/06 – odl. US, 33/07 – ZPNačrt, 57/08 – ZFO-1A, 70/08 in 108/09), 59. člena Zakona o gospodarskih javnih službah (Uradni list RS, št. 32/93, 30/98 – ZZLPPO in 127/06 – ZJZP), 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/2012, 109/2012, 76/2017), Uredbe komisije (EU) št. 360/2012 z dne 25. aprila 2012 o uporabi členov 107 in 108 Pogodbe o delovanju Evropske unije pri pomoči de minimis za podjetja, ki opravljajo storitve splošnega gospodarskega pomena (Ur. l. EU L 114) ter 14. člena Statuta Občine Lovrenc na Pohorju (Uradno glasilo slovenskih občin, št. 59/2017), je Občinski svet Občine Lovrenc na Pohorju, na 1. izredni seji, dne 20.12.2018, sprejel

**S K L E P**

**O DOLOČITVI VIŠINE SUBVENCIONIRANJA CENE IZVAJANJA STORITEV OBVEZNE JAVNE SLUŽBE ODVAJANJA KOMUNALNE IN PADAVINSKE ODPADNE VODE TER PRIPADAJOČE OMREŽNINE ZA UPORABO JAVNIH INFRASTRUKTURNIH OBJEKTOV IN NAPRAV V OBČINI LOVRENC NA POHORJU ZA LETO 2019**

I.

Občina Lovrenc na Pohorju bo storitve obvezne lokalne gospodarske javne službe ODVAJANJA komunalne in padavinske odpadne vode ter pripadajoče OMREŽNINE za uporabo javnih infrastrukturnih objektov in naprav v Občini Lovrenc na Pohorju v letu 2019, subvencionirala v naslednji višini:

**a) Subvencioniranje cene izvajanja storitev - odvajanje komunalne in padavinske odpadne vode**

|  |  |  |  |  |  |
| --- | --- | --- | --- | --- | --- |
| Subvencija cene izvajanje storitev odvajanje komunalne in padavinske odpadne vode | % | Znesek subvencije v EUR brez DDV/m3 | Znesek subvencije v EUR z DDV/m3 | Predvidena količina storitve v m3 | Subvencija cene storitve v EUR |
|  | **0,00** | **0,00** | **0,00** | **80.500** | **0,00** |

**b) Subvencioniranje cene omrežnine – komunalne in padavinske odpadne vode**

|  |  |  |  |  |  |  |
| --- | --- | --- | --- | --- | --- | --- |
| **DIMENZIJA PRIKLJUČKA** | **FAKTOR OMREŽNINE** | **% SUBVENCIJE** | **ZNESEK SUBVENCIJE BREZ DDV/MES** | **ZNESEK SUBVENCIJE Z DDV/MES** | **ŠTEV.PRIKLJ.** | **SUBVENCIJA/LETO 2019 z DDV** |
| **Priključek DN ≤ 20** | **1,00** | **59,57** | **4,4620** | **4,8859** | **546** | **32.012,15** |
| **Priključek <20 DN < 40** | **3,00** | **59,57** | **13,3859** | **14,6576** | **41** | **7.211,53** |
| **Priključek 40 ≤ DN < 50** | **10,00** | **59,57** | **44,6197** | **48,8586** | **7** | **4.104,12** |
| **Priključek 50 ≤ DN < 65** | **15,00** | **59,57** | **66,9296** | **73,2879** | **2** | **1.758,91** |
| **Priključek 65 ≤ DN < 80** | **30,00** | **59,57** | **133,8592** | **146,5758** | **0** | **0,00** |
| **Priključek 80 ≤ DN < 100** | **50,00** | **59,57** | **223,0986** | **244,2930** | **0** | **0,00** |
| **Priključek 100 ≤ DN < 150** | **100,00** | **59,57** | **446,1972** | **488,5859** | **0** | **0,00** |
| **Priključek DN ≤ 150** | **200,00** | **59,57** | **892,3943** | **977,1718** | **0** | **0,00** |
| **SKUPAJ** |  |  |  |  | **596** | **45.086,71** |

II.

Čas veljavnosti tega sklepa je od **01.01.2019 do 31.12.2019**.

III.

Občina Lovrenc na Pohorju bo storitve obvezne lokalne gospodarske javne službe ODVAJANJA komunalne in padavinske odpadne vode ter pripadajoče OMREŽNINE za uporabo javnih infrastrukturnih objektov in naprav v Občini Lovrenc na Pohorju v letu 2019 subvencionirala le za gospodinjstva oziroma druge povzročitelje komunalne odpadne vode, ki ne opravljajo pridobitne dejavnosti.

IV.

Sredstva subvencije se zagotovijo v proračunu Občine Lovrenc na Pohorju.

V.

Sredstva subvencije se mesečno nakazujejo iz proračuna Občine Lovrenc na Pohorju, Režijskemu obratu Občine Lovrenc na Pohorju, Spodnji trg 8, 2344 Lovrenc na Pohorju, kot izvajalcu obvezne lokalne gospodarske javne službe odvajanja komunalne in padavinske odpadne vode na območju Občine Lovrenc na Pohorju, na podlagi mesečnega zahtevka Režijskega obrata Občine Lovrenc na Pohorju za znesek subvencije in odredbe župana.

VI.

Ta sklep prične veljati naslednji dan po objavi v Uradnem glasilu slovenskih občin, uporablja pa se od **01. 01. 2019** naprej.

Številka:

V Lovrenc na Pohorju, dne: 18.12.2018

**Občina Lovrenc na Pohorju**

**Župan**

**Marko RAKOVNIK, prof.**

**O b r a z l o ž i t e v:**

Gospodarski javni službi čiščenja komunalne odpadne vode ter odvajanja komunalne in padavinske odpadne vode se na območju občine Lovrenc na Pohorju izvajata kot ločeni obvezni lokalni gospodarski javni službi (5. člen Odloka o lokalnih gospodarskih javnih službah v občini Lovrenc na Pohorju, UGSO, št. 13/02, 3/15,20/18).

Javno službo čiščenja komunalne odpadne vode na podlagi koncesijske pogodbe z dne 18.5.2001 izvaja Nigrad d.d. Maribor, javno službo odvajanja komunalne in padavinske odpadne vode izvaja Občina Lovrenc na Pohorju v svojem režijskem obratu (Odlok o organizaciji in delovnem področju občinske uprave občine Lovrenc na Pohorju, MUV, št. 26/2003).

Zaradi ločenosti izvajanja javnih služb je ločeno določena tudi cena teh.

Ceno javne službe je pristojni občinski organ Občine Lovrenc na Pohorju (občinski svet) prvič potrdil v juniju 2013. Strukturo te skupne cene je določala Uredba o metodologiji za oblikovanje cen storitev obveznih gospodarskih javnih služb varstva okolja (Ur.l. RS, št. 87/2012) in sicer tako, da del skupne cene predstavlja ceno *storitve* kot variabilnega stroška, del cene pa omrežnino kot *fiksnega* dela stroška.

Občina Lovrenc na Pohorju je ceno storitve in omrežnine v prvih letih 100% subvencionirala (za občane in neprofitni sektor). To pomeni, da je za to morala v proračunu zagotavljati ustrezno višino namenskih sredstev.

V letu 2016 je Občina Lovrenc na Pohorju na podlagi Uredbe o metodologiji za oblikovanje cen storitev obveznih gospodarskih javnih služb varstva okolja (Ur.l. RS, št. 87/2012) potrdila prvi Elaborat o oblikovanju cene izvajanja storitev obvezne gospodarske javne službe odvajanja komunalne in padavinske odpadne vode ter pripadajoče omrežnine za uporabo javnih infrastrukturnih objektov in naprav v Občini Lovrenc na Pohorju v letu 2016.

Od začetne 100% subvencije, tako cene storitve kot cene omrežnine, je zaradi padca cene čiščenja odpadne komunalne vode na 0,88 €/m3 subvencijo zmanjševala tako, da v letu 2018 (po potrditvi elaborata) cena storitve (ta znaša 0,2981 €/m3) ni bila več subvencionirana, cena omrežnine pa je bila subvencionirana v višini 59,57% (višina omrežnine je odvisna od dimenzije vodovodnega priključka).

S predlaganim sklepom o višini subvencioniranja (storitve ter omrežnine) do sprejetja novega elaborata ohranjamo isto višino subvencije, ob potrjevanju elaborata pa bo občinski svet o tem ponovno odločal.

Uredba o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/2012, 109/2012 in 76/2017 ) omogoča lokalnim skupnostim, da subvencionirajo ceno storitve javne službe za gospodinjstva oziroma za tiste uporabnike, ki ne opravljajo pridobitne dejavnosti, ne more pa se subvencionirati cena storitve, s katero se pokrivajo stroški izvajalca in javnih dajatev.

3. člen Uredbe glede obračuna najemnine za javno infrastrukturo določa, da občina za opravljanje javne službe izvajalcem obračunava najemnino za vso javno infrastrukturo, ki je potrebna za opravljanje posamezne javne službe in jo ima občina v lasti ali finančnem najemu, najmanj v višini obračunane amortizacije za vso javno infrastrukturo, ki je potrebna za opravljanje posamezne javne službe in jo ima občina v lasti ali finančnem najemu, v skladu s to uredbo. Če se ob potrditvi cene pristojni občinski organ odloči, da potrjena cena storitve javne službe ne pokriva celotne najemnine iz prejšnjega odstavka, mora za razliko občina oblikovati subvencijo iz proračuna občine. Občina lahko prizna subvencijo iz prejšnjega odstavka v izračunu cen storitev javnih služb za uporabnike, ki so gospodinjstva ali izvajalci nepridobitnih dejavnosti. 5. člen Uredbe nadalje določa, da občina določi potrjeno ceno posamezne javne službe in morebitno subvencijo, izvajalec pa oblikuje in na svojih spletnih straneh ter na krajevno običajen način objavi cenik s potrjeno ceno, znižano za morebitno subvencijo. Delež subvencioniranja v letu 2019 tako znaša:

1. **Cena izvajanja storitev - odvajanje komunalne in padavinske odpadne vode**

|  |  |  |  |  |  |
| --- | --- | --- | --- | --- | --- |
| Subvencija cene izvajanje storitev odvajanje komunalne in padavinske odpadne vode | % | Znesek subvencije v EUR brez DDV/m3 | Znesek subvencije v EUR z DDV/m3 | Predvidena količina storitve v m3 | Subvencija cene storitve v EUR |
|  | **0,00** | **0,00** | **0,00** | **80.500** | **0,00** |

**b) Subvencioniranje cene omrežnine – komunalne in padavinske odpadne vode**

|  |  |  |  |  |  |  |
| --- | --- | --- | --- | --- | --- | --- |
| **DIMENZIJA PRIKLJUČKA** | **FAKTOR OMREŽNINE** | **% SUBVENCIJE** | **ZNESEK SUBVENCIJE BREZ DDV/MES** | **ZNESEK SUBVENCIJE Z DDV/MES** | **ŠTEV.PRIKLJ.** | **SUBVENCIJA/LETO 2019 z DDV** |
| **Priključek DN ≤ 20** | **1,00** | **59,57** | **4,4620** | **4,8859** | **546** | **32.012,15** |
| **Priključek <20 DN < 40** | **3,00** | **59,57** | **13,3859** | **14,6576** | **41** | **7.211,53** |
| **Priključek 40 ≤ DN < 50** | **10,00** | **59,57** | **44,6197** | **48,8586** | **7** | **4.104,12** |
| **Priključek 50 ≤ DN < 65** | **15,00** | **59,57** | **66,9296** | **73,2879** | **2** | **1.758,91** |
| **Priključek 65 ≤ DN < 80** | **30,00** | **59,57** | **133,8592** | **146,5758** | **0** | **0,00** |
| **Priključek 80 ≤ DN < 100** | **50,00** | **59,57** | **223,0986** | **244,2930** | **0** | **0,00** |
| **Priključek 100 ≤ DN < 150** | **100,00** | **59,57** | **446,1972** | **488,5859** | **0** | **0,00** |
| **Priključek DN ≤ 150** | **200,00** | **59,57** | **892,3943** | **977,1718** | **0** | **0,00** |
| **SKUPAJ** |  |  |  |  | **596** | **45.086,71** |

Na podlagi 6. člena Uredbe mora izvajalec za preteklo obračunsko obdobje ugotoviti razliko med potrjeno ceno in obračunsko ceno opravljenih storitev. Ugotovljena razlika med potrjeno ceno in obračunsko ceno glede na dejansko količino opravljenih storitev v preteklem obračunskem obdobju se v elaboratu upošteva pri izračunu predračunske cene za naslednje obdobje. Izvajalec enkrat letno pripravi elaborat. Če razlika presega deset odstotkov od potrjene cene, mora elaborat poslati pristojnemu občinskemu organu, ki mora začeti postopek potrjevanja cene.

Ministrstvo za finance je v dopisu št.: 4491-31/2014 z dne 10.02.2014 od občine zahtevalo, da v ustrezno pravno podlago vključi Uredbo komisije (EU) št. 360/2012 z dne 25. aprila 2012 o uporabi členov 107 in 108 Pogodbe o delovanju Evropske unije pri pomoči de minimis za podjetja, ki opravljajo storitve splošnega gospodarskega pomena (Ur. l. EU L 114). Zahtevi se zadosti v kolikor se sklep vključi v vsakokratni akt o dodelitvi državne pomoči.